Z A P I S N I K
5. sjednice Vijeća Mjesnog odbora Bruno Bušić održane 14. listopada 2025. 
Zagreb, Ulica Ante Jakšića 29a s početkom u 19,00 sati

Nazočni članovi Vijeća:
Vesna Nikolić, Sandra Tomljenović, Borna Smrk, Katarina Sekula, Mirjana Grubišić, Dean Maslovara i Ružica Purić.

Odsutni članovi Vijeća: -

Predsjedava Gospođa Vesna Nikolić, predsjednica Vijeća.

Zapisnik vodi: Vesna Nikolić, predsjednica Vijeća

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednica Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

	Predsjednica predlaže dnevni red koji su članovi Vijeća zaprimili e-mailom. Pita ima li tko kakvih dodatnih prijedloga te prijedlog dnevnog reda daje na glasovanje.
Prijedlog je jednoglasno izglasan i utvrđuje se da Vijeće jednoglasno usvaja sljedeći


DNEVNI  RED

	1. 
	Plan malih komunalnih akcija Mjesnog odbora “Bruno Bušić” za 2026. godinu – donošenje zaključka.

	2. 
	Prijedlog zaključka o izmjeni Plana potreba u 2025. godini

	3. 
	Prijedlog zaključka o osiguravanju sredstava za realizaciju Plana potreba za 2026.

	4. 
	Prijedlog zaključka o redovnom korištenju prostora MS "Bruno Bušić" – SPORT ZA SVE

	5. 
	Prijedlog zaključka o redovnom korištenju prostora MS "Bruno Bušić" - Matica umirovljenika

	6. 
	Zaključci o aktualnoj komunalnoj i prometnoj problematici – donošenje zaključaka

	7. 
	Pitanja, prijedlozi i obavijesti




Ad1. Plan malih komunalnih akcija Mjesnog odbora “Bruno Bušić” za 2026. godinu – donošenje zaključka.

	Predsjednica obavještava nazočne vijećnike kako je potrebno donijeti zaključak o osiguravanju sredstava za realizaciju Plana malih komunalnih akcija Mjesnog odbora „Bruno Bušić” za 2026. godinu, kojim se u skladu s planiranim sredstvima i izvorima financiranja utvrđuju poslovi i iznos sredstava obavljanje komunalnih djelatnosti redovitog održavanja nerazvrstanih cesta, u dijelu koji se odnosi na asfalterski program na području Mjesnog odbora „Bruno Bušić”, a koji nisu obuhvaćeni drugim programom.

Otvara raspravu.


U raspravi sudjeluju: Sandra Tomljenović, Borna Smrk, Katarina Sekula, Mirjana Grubišić, Dean Maslovara, Ružica Purić i Vesna Nikolić, 

Vijećnik Dean Maslovara postavlja pitanje vezano za mogućnost prilagodbe pothodnika prema željezničkoj postaji Maksimir za invalide i roditelje s malom djecom u kolicima iz sredstava koja se dodjeljuju Mjesnom odboru temeljem Plana malih komunalnih akcija.
Potpredsjednica pojašnjava da se radi o gradskom projektu te da je izrada potrebne dokumentacije u završnoj fazi. 
Vijećnici su suglasni da se od nadležnih tijela zatraži informacija u kojoj je fazi sanacija i uređenje pothodnika prema željezničkoj postaji Maksimir.
Vijećnici su suglasni da se zatraži zamjena klupa i postavljanje novih koševa za smeće u okviru redovnog održavanja u Ulici Vladimira Vidrića uz zapadnu stranu Ispostave Doma zdravlja Istok (ambulante i ljekarne).

Vijeće jednoglasno donosi

 Zaključak o Planu  malih komunalnih akcija Mjesnog odbora “Bruno Bušić” za 2026. godinu – donošenje zaključka.

(Zaključak se prilaže ovom zapisniku i njegov je sastavni dio.)

Ad2. Prijedlog zaključka o izmjeni Plana potreba u 2025. godini

Predsjednica obavještava nazočne vijećnike kako je potrebno izvršiti izmjenu Plana potreba za 2025. budući je za tu namjenu dio planiranih sredstava ostao neutrošen. U tu svrhu organizirana je zabavno-edukativna predstava „Kao san” u izvedbi MAK Teatra na dan 28.10.2025., a koja je namijenjena prvenstveno umirovljenicima, ali i odraslim dobnim skupinama.

U raspravi sudjeluju: Sandra Tomljenović, Borna Smrk, Katarina Sekula, Mirjana Grubišić, Dean Maslovara, Ružica Purić i Vesna Nikolić, 

Vijeće jednoglasno donosi

Zaključak  o izmjeni Plana potreba za aktivnostima, programima i projektima unapređenja kvalitete života građana Mjesnog odbora „Bruno Bušić” u 2025. godini.

(Zaključak se prilaže ovom zapisniku i njegov je sastavni dio.)

Ad3. Prijedlog zaključka o osiguravanju sredstava za realizaciju Plana potreba za 2026.

Predsjednica obavještava nazočne vijećnike kako je potrebno donijeti zaključak o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora „Bruno Bušić” za 2026. godinu.


U raspravi sudjeluju: Sandra Tomljenović, Borna Smrk, Katarina Sekula, Mirjana Grubišić, Dean Maslovara, Ružica Purić i Vesna Nikolić, 

Vijeće jednoglasno donosi

ZAKLJUČAK o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora „Bruno Bušić” za 2026. godinu.

(Zaključak se prilaže ovom zapisniku i njegov je sastavni dio.)

Ad4. Prijedlog zaključka o redovnom korištenju prostora MS "Bruno Bušić" – SPORT ZA SVE

	Predsjednica obavještava nazočne vijećnike kako je potrebno donijeti zaključak o povremenom korištenju prostora MS „Bruno Bušić” za potrebe rekreacije mladih, srednje dobi i umirovljenika.

U raspravi sudjeluju: Sandra Tomljenović, Borna Smrk, Katarina Sekula, Mirjana Grubišić, Dean Maslovara, Ružica Purić i Vesna Nikolić, 

Vijeće jednoglasno donosi

Zaključak  o redovnom korištenju prostora MS "Bruno Bušić" – SPORT ZA SVE

(Zaključak se prilaže ovom zapisniku i njegov je sastavni dio.)

Ad5. Prijedlog zaključka o redovnom korištenju prostora MS "Bruno Bušić" - Matica umirovljenika

	Predsjednica obavještava nazočne vijećnike kako je na službenu e-mail adresu Mjesnog odbora zaprimljen zahtjev Matice umirovljenika Peščenica – Žitnjak, Kreativna radionica “Zlatoruke” za povremeno korištenje velike dvorane MS “Bruno Bušić” svakog utorka i četvrtka  u terminu od 15,00 do 18,00 sati.

U raspravi sudjeluju: Sandra Tomljenović, Borna Smrk, Katarina Sekula, Mirjana Grubišić, Dean Maslovara, Ružica Purić i Vesna Nikolić, 

Vijeće jednoglasno utvrđuje kako nije u mogućnosti odobriti zaprimljeni zahtjev jer je isti obzirom na odobrene termine u 2025. godini nejasan i nepotpun te da će se nejasnoće otkloniti u izravnoj komunikaciji s podnositeljem zahtjeva.

Zaključak  o redovnom korištenju prostora MS "Bruno Bušić" - Matica umirovljenika

(Zaključak se prilaže ovom zapisniku i njegov je sastavni dio.)

Ad6. Zaključci o aktualnoj komunalnoj i prometnoj problematici – donošenje zaključaka

	Predsjednica obavještava nazočne vijećnike kako je na službenu e-mail adresu Mjesnog odbora zaprimljen podnesak stranke, gospođe Tamare Lonjak, zabrinute za sigurnost stanara, osobito školske djece, na lokaciji Borongaj Aerodrom od k.br. 4 do k.br. 9B, iz razloga što se radnim danima vozila tim dijelom ulice voze brzinom većom nego što dopušta stanje ulice, obzirom da je ulica slijepa i u tom dijelu nema nogostupa. Navodi da se uglavnom radi o zaposlenicima društva Končar (i drugih društava na toj lokaciji) koji se kreću prema parkiralištu gdje ostavljaju svoja vozila te traži poduzimanje aktivnosti s ciljem ograničenja brzine vozila na navedenoj lokaciji.


U raspravi sudjeluju: Sandra Tomljenović, Borna Smrk, Katarina Sekula, Mirjana Grubišić, Dean Maslovara, Ružica Purić i Vesna Nikolić, 

Vijeće jednoglasno donosi

Zaključak  o aktualnoj komunalnoj i prometnoj problematici – donošenje zaključaka

(Zaključak se prilaže ovom zapisniku i njegov je sastavni dio.)

Ad7. Pitanja, prijedlozi i obavijesti

a) Predsjednica obavještava nazočne vijećnike da je prema novom Naputku za korištenje prostora MS odobrenja za korištenje MS vrijede do 31. prosinca 2025., a ponovo će se produljiti na godinu dana počevši od mjeseca siječnja 2026.

b) Predsjednica obavještava nazočne vijećnike da je na službenu e-mail adresu Mjesnog odbora zaprimljen popis prioriteta Gradske četvrti Peščenica -Žitnjak za donošenje Plana komunalnih aktivnosti Gradske četvrti Peščenica – Žitnjak u 2026., donesen temeljem prijedloga mjesnih odbora. U svrhu obilaska lokacija s nadležnim podružnicama Zagrebačkog holdinga i izrade troškovnika, predsjednica će Područnom odsjeku Centar 2 dostaviti izvatke Geoportala zagrebačke infrastrukture prostornih podataka sa točno označenim mikrolokacijama u skladu s popisom prioriteta za aktivnosti gdje nema troškovnika, odnosno gdje je iznos 0,00 eura. 

c) Predsjednica obavještava nazočne vijećnike da je Zaključak VMO donesen na 2. sjednici 8. srpnja 2025., a vezano za stručni očevid i sanaciju poklopca šahta nepoznate svrhe na lokaciji Ulica Ante Jakšića pored k.br. 67 dostavljen Komunalnom redarstvu na daljnje postupanje.

d)  Predsjednica obavještava nazočne vijećnike da je na službenu e-mail adresu Mjesnog odbora zaprimljen Vodič za investicijsko i tekuće održavanje objekata mjesne samouprave.

e) Predsjednica obavještava nazočne vijećnike da je na službeni mail zaprimljen zahtjev stranke za čišćenje slivnika na lokaciji Borongaj Aerodrom 5, koji je potpuno obrastao korovom kao i njegovo okruženje te je od Zagrebačkog holdinga - Podružnice Zrnjevac zatraženo da se slivnik dovede u funkcionalno stanje u najskorijem roku.

h)  Predsjednica obavještava nazočne vijećnike da je na službeni mail zaprimljen zahtjev stranke vezano za postavljanje novih rasvjetnih stupova na lokaciji Jure Kaštelana od k.br 16A do k.br. 22A. Uvidom u katastar utvrđeno je da čestice na navedenoj lokaciji nisu u vlasništvu Grada Zageba slijedom čega traženo nije moguće uvrstiti u Plan građenja javne rasvjete za 2026. Vijeće je suglasno da se stranci putem e-maila sugerira da na ulazima u zgradu primjene alternativni način rasvjete (senzori).

i)  Predsjednica obavještava nazočne vijećnike da je temeljem podneska stranke o kvaru rasvjetnog stupa kod pothodnika prema željezničkoj postaji Maksimir isti prijavljen društvu Elicom i žurno otklonjen.
 
j)  Predsjednica obavještava nazočne vijećnike da je 27. rujna 20255. u prostoru Mjesnog odbora Teatar Poco Loco održao predstavu za djecu Priča mi se priča: Ružno pače, koja je bila 
iznimno dobro posjećena.

k)  Predsjednica obavještava nazočne vijećnike da je 29. rujna 2025. sudjelovala na očevidu vezano za lokaciju postavljanja javnog zdenca u Ulici Ante Jakšića 57, na lokaciji između k.br. 11 i k.br. 13.

	Budući da više nije bilo pitanja, prijedloga ni obavijesti, predsjednica Vijeća Mjesnog odbora „Bruno Bušić” završava sjednicu. 

Sjednica je završila u 20:30 sati.

KLASA: 024-08/25-003/1815
URBROJ: 251-13-11-5/006-25-1
Zagreb, 14. listopada 2025.

Zapisnik uredila:
Vesna Nikolić

Predsjednica
Vijeća Mjesnog odbora Bruno Bušić

Vesna Nikolić


Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22) Vijeće Mjesnog odbora ''Bruno Bušić'', na 5. sjednici, 14. listopada 2025., donijelo je
Plan malih komunalnih akcija
Mjesnog odbora ''Bruno Bušić'' za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Bruno Bušić'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 16.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2026.

KLASA: 024-08/25-003/1815
URBROJ: 251-13-11-5/006-25-3
Zagreb, 14. listopada 2025.
                                                                                                 Predsjednica Vijeća
Mjesnog odbora ''Bruno Bušić''

                                                                                                Vesna Nikolić




Na temelju članka 99.  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst, 16/22) Vijeće Mjesnog odbora “Bruno Bušić” na 5. sjednici 14. listopada 2025. donijelo je 


Z A K L J U Č A K
o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora „Bruno Bušić” za 2026. godinu

1. Vijeće Mjesnog odbora „Bruno Bušić“ predlaže da se u narednom proračunskom razdoblju za 2026. osiguraju sredstva za realizaciju Plana potreba za aktivnostima, programima i projektima unapređenja kvalitete života građana Mjesnog odbora „Bruno Bušić“ u 2026.  u iznosu od 4.000,00 eura.
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.



KLASA:024-08/25-003/1815
URBROJ:251-13-11-5/006-25-4
Zagreb, 14. listopada 2025. 


Predsjednica  Vijeća 
Mjesnog odbora „Bruno Bušić“

							
     Vesna Nikolić




	             Na temelju članka 99. stavka 1. točke 5  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora "Bruno Bušić" Vijeće Mjesnog odbora "Bruno Bušić", na 5. sjednici, 14. listopada 2024., donijelo je 

	ZAKLJUČAK

o izmjeni Plana potreba za aktivnostima, programima i projektima unapređenja kvalitete života građana

Mjesnog odbora "Bruno Bušić" u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 4000 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Proslava i nagrađivanje nadarenih učenika OŠ Dobriše Cesarića

	Opis aktivnosti
	Organizacija događanja, dodjele nagrada najboljim učenicima OČ Dobriše Cesarića u prostoru KNAPa uz organizaciju predstave za djecu i roditelje. Realizaciju događanja odrađuje ravnateljica škole.

	Cilj(evi) aktivnosti
	"Mjesni odbor organizira ovu aktivnost kako bi prepoznao i nagradio trud, uspjeh i iznimne talente učenika Osnovne škole Dobriše Cesarića. Cilj je potaknuti djecu na daljnji razvoj, ohrabriti ih u njihovim postignućima te stvoriti zajednicu koja cijeni obrazovanje, trud i izvrsnost.Ova proslava nije samo priznanje učenicima, već i zahvala njihovim roditeljima i nastavnicima koji su ih podržavali na njihovom putu. Mjesni odbor vjeruje da su ulaganje u mlade i promocija obrazovanja ključni za bolju budućnost naše zajednice."

	Datum održavanja
	9.6.2025. - 12.6.2025.

	Procijenjena vrijednost
	0 EUR

	
	

	Naziv aktivnosti
	Predstava za djecu

	Opis aktivnosti
	Organizacija dječjih predstava za osnovnoškolski uzrast. 

	Cilj(evi) aktivnosti
	Približiti i učiniti dostupnijim kulturni sadržaj za djecu iz tog razloga održale bi se dvije predstave u prostoru MO Bruno Bušić.

	Datum održavanja
	 Travanj, . Prosinac

	Procijenjena vrijednost
	1.099,10 EUR

	
	

	Naziv aktivnosti
	Predstava za umirovljenike

	Opis aktivnosti
	Organizacija predstava za umirovljenike. 

	Cilj(evi) aktivnosti
	Približiti i učiniti dostupnijim kulturni sadržaj za umirovljenike u prostoru MO Bruno Bušić.

	Datum održavanja
	 Listopad - Prosinac

	Procijenjena vrijednost
	1.100,00 EUR

	
	

	Opis aktivnosti
	"Organiziramo žonglersku radionicu kako bismo potaknuli kreativnost, motoriku i socijalizaciju kod djece i mladih te. Likovna radionica za umirovljenike pruža priliku za izražavanje kroz umjetnost, dok žonglerska radionica razvija koordinaciju, strpljenje i zabavan način učenja novih vještina.Ove aktivnosti doprinose stvaranju ugodnog okruženja u zajednici, potiču maštu i zajedništvo te omogućuju sudionicima da kroz igru i učenje otkriju svoje talente."

	Cilj(evi) aktivnosti
	Datum održavanja likovne radionice bit će dogovoren naknadno s maticom umirovljenika, a žonglerska radionica planira se u veljači ili ožujku

	Datum održavanja
	 Veljača,  Ožujak

	Procijenjena vrijednost
	1.454,80 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.

	KLASA: 024-08/25-003/1815
URBROJ: 251-13-11-5/006-25-5
Zagreb, 14. listopada 2025.

	
	        Predsjednica Vijeća 
     Mjesnog odbora "Bruno Bušić"                                                            
           
       Vesna Nikolić

	
	

	
	

	
	






	Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora „Bruno Bušić“, Vijeće Mjesnog odbora „Bruno Bušić“ na 5. sjednici, 14. listopada 2025., donijelo je


Z A K L J U Č A K
o  povremenom korištenju prostora MS „Bruno Bušić“
za potrebe rekreacije mladih, srednje dobi i umirovljenika


1. SPORTU ZA SVE odobrava se povremeno korištenje prostora, dvorane, u objektu Mjesnog odbora „Bruno Bušić“, Ante Jakšića 29a, u  terminu: svaki ponedjeljak i četvrtak u mjesecu u vremenu od 18:00 do 19:00 sati  i teče od 14. listopada 2025. do 31. prosinca 2025.

2. Prostor iz točke 1. ovog zaključka, SPORT ZA SVE  koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.



KLASA: 024-08/25-003/1815
URBROJ: 251-13-11-5/006-25-6
U Zagrebu, 14. listopada 2025.


Predsjednica Vijeća
Mjesnog odbora „Bruno Bušić“

Vesna Nikolić




	Prijedlog
	Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora „Bruno Bušić“, Vijeće Mjesnog odbora „Bruno Bušić“ na 5. sjednici, 14. listopada 2025., donijelo je


Z A K L J U Č A K
o  povremenom korištenju prostora MS „Bruno Bušić“
za potrebe rekreacije mladih, srednje dobi i umirovljenika


1. Matici umirovljenika Peščenica-Žitnjak – Kreativna radionica „Zlatoruke“ odobrava se povremeno korištenje prostora, dvorane, u objektu Mjesnog odbora „Bruno Bušić“, Ante Jakšića 29a, u  terminu: svaki utorak i četvrtak u mjesecu u vremenu od 15:00 do 18:00 sati  i teče od 14. listopada 2025. do 31. prosinca 2025.

2. Prostor iz točke 1. ovog zaključka, Matica umirovljenika Peščenica-Žitnjak – Kreativna radionica „Zlatoruke“  koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.

ZAKLJUČAK ĆE SE DONIJETI NA SLJEDEĆOJ SJEDNICI

KLASA: 024-08/25-003/
URBROJ: 251-13-11-5/006-25-6
U Zagrebu, __________ 2025.


Predsjednica Vijeća
Mjesnog odbora „Bruno Bušić“

Vesna Nikolić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Bruno Bušić na 5. sjednici, 14. listopada 2025, donijelo je

Zaključak
o iscrtavanju uspornika prometa - crvene zebre na lokaciji Borongaj Aerodrom ispred k.br. 4

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnih gradskih službi zatraži 
- iscrtavanje uspornika – crvene zebre na lokaciji Borongaj Aerodrom ispred k. br. 4
2. Podnesak građana u prilogu.
3.  Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

KLASA: 024-08/25-003/1815
URBROJ: 251-13-11-5/006-25-8
Zagreb, 14. listopada 2025.

                                                              
                    Predsjednica Vijeća
             Mjesnog odbora „Bruno Bušić“

